কাবুলৰ চিকিৎসালয়ত বিস্ফোৰণ: নিহত ১৫, আহত ৩৪

আফগানিস্তানৰ আটাইতকৈ ডাঙৰ সামৰিক চিকিৎসালয়ত আজি সংঘটিত হয় এক ভয়ংকৰ বোমা বিস্ফোৰণৰ ঘটনা। নিহত হয় প্ৰায় ১৫ জন লোক।

কাবুলৰ ৪০০ বিচনাযুক্ত চৰ্দাৰ মহম্মদ দাউদ খান চিকিৎসালয়ৰ প্ৰৱেশদ্বাৰত এই বিস্ফোৰণ সংঘটিত হয় আৰু লগে লগে চিকিৎসালয়খনলৈ নিৰাপত্তা বাহিনী প্ৰেৰণ কৰা হয়।

তালিবানৰ এজন বিষয়াই নিজৰ পৰিচয় গোপনে ৰাখি জনায় যে, বিস্ফোৰণত নিহতৰ সংখ্যা এতিয়াও নিশ্চিত কৰা হোৱা নাই যদিও এই সংখ্যা ১৫জনতকৈ অধিক হোৱাৰ সম্ভাৱনা আছে।

কোনো গোট অথবা সংগঠন এতিয়ালৈকে বিস্ফোৰণটোৰ দায়িত্ব লোৱা নাই।

উল্লেখ্য যে, কিন্তু চৰকাৰী বাখটাৰ সংবাদ সংস্থাই সাক্ষীসকলৰ উদ্ধৃতি দি কৈছিল যে ইছলামিক ষ্টেটৰ কেইবাজনো যুঁজাৰু চিকিৎসালয়ত প্ৰৱেশ কৰিছিল আৰু সুৰক্ষা বাহিনীৰ সৈতে সংঘৰ্ষ কৰিছিল।

.